Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 364/12/6606	Lučenec, 26.7.2012
EEČ : 2-47-101-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v dobe od 11.06.2010 do 05.06.2012 v byte na XXXXX neoprávnene odoberala zemný plyn, pričom neoprávnený odber bol dňa 05.06.2012 zistený a plynomer demontovaný, pričom za uvedené obdobie došlo k neoprávnenému odberu v množstve 172 m^3, čím spoločnosti SPP - Distribúcia, a.s. Mlynské Nivy 44/b, XXXXX spôsobila škodu vo výške 97,51 €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
     	Uznesením povereného príslušníka PZ, OO PZ XXXXX sp. zn. ORP-858/FI-LC-12 bolo dňa 21.06.2012 začaté trestné stíhanie a súčasne vznesené obvinenie XXXXX pre prečin krádeže podľa § 212 ods. 2 písm. e/ Tr. zák. na tom skutkovom základe, že od 11.06.2010 do 05.06.2012 v byte na XXXXX neoprávnene odoberala zemný plyn, pričom neoprávnený odber bol dňa 05.06.2012 zistený a plynomer demontovaný, pričom za uvedené obdobie došlo k neoprávnenému odberu v množstve 172 m^3, čím spoločnosti SPP - Distribúcia, a.s. Mlynské Nivy 44/b, XXXXX spôsobila škodu vo výške 97,51 €.

Obvinená XXXXX sa ku skutku, ktorý jej je kladený za vinu v plnom rozsahu priznala a vyhlásila, že spáchala skutok, z ktorého bola obvinená a spôsobenú škodu spolu so zisťovacím poplatkom vo výške 168,76 € uhradila. 

Svedok - poškodený XXXXX, splnomocnený zástupca SPP - Distribúcia, a.s. uviedol, že v predmetnom byte na XXXXX bola ukončená zmluva o dodávke zemného plynu kvôli nedodržaniu platobných podmienok a až dňa 05.06.2012 bol pri kontrole demontovaný plynomer, pričom týmto neoprávneným odberom spoločnosti vznikla spolu so zisťovacím poplatkom škoda vo výške 168,76 €, ktorú XXXXX uhradila. 

     	Z predloženého spisového materiálu vyplýva, že obvinená XXXXX nebola doposiaľ súdne trestaná, svoje konanie oľutovala a vyhlásila, že spáchala skutok, z ktorého je obvinená. Poškodenej spoločnosti nahradila spôsobenú škodu. V predmetnej veci zisťujem, že sa jedná o trestný čin, kde horná hranica trestnej sadzby neprevyšuje hranicu päť rokov, obvinená bola náležite poučená, k spáchanému skutku sa priznala a s postupom podľa § 216 a nasl. Tr. por. súhlasila. 

     	Vzhľadom na uvedené skutočnosti, ako aj s prihliadnutím na osobu obvinenej, jej doterajší život a okolnosti prípadu preukazujú, že podmienečné zastavenie trestného stíhania so skúšobnou dobou na jeden rok možno považovať za dostačujúce. Obvinená je povinná v priebehu skúšobnej doby viesť riadny život, inak prokurátor rozhodne, a to aj počas skúšobnej doby, že sa v trestnom stíhaní bude pokračovať. 

	Vzhľadom k vyššiemu uvedenému bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vratko Demjanovič
prokurátor